/* KOM/2011/0468 galutinis - 2011/0208 (NLE) */ Pasiūlymas TARYBOS REGLAMENTAS dėl korekcinių koeficientų,nuo 2010 m. liepos 1 d. taikytinųtrečiosiose šalyse dirbančių Europos Sąjungos pareigūnų, laikinųjų darbuotojųir sutartininkų atlyginimams, nustatymo





AIŠKINAMASIS MEMORANDUMAS 1987 m. spalio 5 d. Reglamentu (Euratomas, EAPB, EEB) Nr. 3019/87 iš dalies pakeisti Europos Bendrijų pareigūnų tarnybos nuostatai: pridėtas X priedas, į kurį įtrauktos specialiosios ir išimtinės nuostatos, taikytinos trečiosiose šalyse dirbantiems pareigūnams. Įvesta speciali finansinė sistema. X priedo 11, 12 ir 13 straipsniuose aptariamas minėtose šalyse dirbančių pareigūnų atlyginimas. Pagal šią sistemą atlyginimas Belgijoje išmokamas eurais, tačiau taip pat gali būti visas arba iš dalies išmokamas darbo vietos šalies valiuta. Tokiu atveju korekcinis koeficientas taikomas tai atlyginimo daliai, kuri išmokama vietos valiuta. Remiantis minėto priedo 13 straipsnio pirmąja pastraipa Taryba kartą per šešis mėnesius turi nustatyti trečiosioms šalims taikytinus korekcinius koeficientus. 1988 m. liepos 18 d. Reglamentu (EAPB, EEB, Euratomas) Nr. 2175/88 Taryba nustatė pirmuosius korekcinius koeficientus, taikytinus nuo 1987 m. spalio 10 d. 2004 m. gegužės 1 d. įsigaliojus naujiems Pareigūnų tarnybos nuostatams (2004 m. kovo 22 d. Reglamentas (EB, Euratomas) Nr. 723/2004), ši finansinė sistema taikoma ir sutartininkams. Remiantis naujųjų Pareigūnų tarnybos nuostatų X priedo 13 straipsnio pirmąja pastraipa, trečiosioms šalims taikytinus korekcinius koeficientus Taryba turi nustatyti kartą per metus. Paskutinius korekcinius koeficientus, įsigaliojusius 2009 m. liepos 1 d., Taryba nustatė 2010 m. rugpjūčio 26 d. Reglamentu (ES) Nr. 768/2010. Šiame pasiūlyme nustatomi korekciniai koeficientai, nuo 2010 m. liepos 1 d. taikomi trečiosiose šalyse dirbančių Europos Bendrijų pareigūnų, laikinųjų darbuotojų ir sutartininkų atlyginimams. Sąjungai nepriklausančiose šalyse dirbančių darbuotojų atlyginimo sistema grindžiama vietos valiuta ir Briuselyje išmokamų atlyginimų perkamosios galios santykio principu, kaip apibrėžta Pareigūnų tarnybos nuostatų 64 straipsnyje. Šiam principui taikyti reikia apskaičiuoti ekonominius paritetus – tai atlieka Eurostatas. Korekcinis koeficientas – tai dydis, gaunamas ekonominio pariteto vertę padalijus iš valiutos keitimo kurso . Taigi svarbiausia nustatant korekcinius koeficientus yra apskaičiuoti ekonominius paritetus, lyginant kainas skirtingose darbo vietos šalyse ir Briuselyje. Naudojami keitimo kursai nustatomi pagal Finansinio reglamento įgyvendinimo taisykles ir atitinka korekcinių koeficientų taikymo datą. Reglamento pasiūlymo priede nurodomi visų darbo vietos šalių 2010 m. liepos mėn. korekciniai koeficientai, kurių paritetą apskaičiavo Eurostatas. Toliau pateikiamoje lentelėje ( Visų paritetų pokyčių apžvalga ) atliktas išsamus palyginimas su 2009 m. liepos mėn. Poveikis biudžetui (procentais) menkas, žr. finansinę pažymą . 2011/0208 (NLE) Pasiūlymas TARYBOS REGLAMENTAS dėl korekcinių koeficientų, nuo 2010 m. liepos 1 d. taikytinų trečiosiose šalyse dirbančių Europos Sąjungos pareigūnų, laikinųjų darbuotojų ir sutartininkų atlyginimams, nustatymo EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 336 straipsnį, atsižvelgdama į Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas, nustatytus Tarybos reglamentu (EEB, Euratomas, EAPB) Nr. 259/68[1], ypač į jų X priedo 13 straipsnio pirmąją pastraipą, atsižvelgdama į Europos Komisijos pasiūlymą, kadangi: 1. reikia atsižvelgti į Sąjungai nepriklausančių šalių pragyvenimo išlaidų pokyčius ir atitinkamai nustatyti korekcinius koeficientus, nuo 2010 m. liepos 1 d. taikytinus trečiosiose šalyse dirbančių Sąjungos pareigūnų, laikinųjų darbuotojų ir sutartininkų atlyginimams, išmokamiems darbo vietos šalies valiuta; 2. dėl korekcinių koeficientų, naudotų atlyginimams apskaičiuoti remiantis Tarybos reglamentu (EB) Nr. 613/2009[2], atlyginimai gali būti padidinami arba sumažinami atgaline data; 3. jei dėl naujų korekcinių koeficientų atlyginimas padidėjo, reikėtų numatyti išmokėti likutį; 4. jei dėl naujų korekcinių koeficientų atlyginimas sumažėjo, reikėtų numatyti susigrąžinti permokėtas sumas už laikotarpį nuo 2010 m. liepos 1 d. iki šio reglamento įsigaliojimo datos; 5. reikėtų numatyti, kad permokėtoms sumoms susigrąžinti būtų skirta ne daugiau kaip šeši mėnesiai iki šio reglamento įsigaliojimo dienos, o susigrąžinimo poveikis truktų ne ilgiau kaip dvylika mėnesių nuo tos dienos, kaip ir korekcinių koeficientų, taikytinų Sąjungoje Sąjungos pareigūnų ir kitų tarnautojų atlyginimams bei pensijoms, atveju, PRIĖMĖ ŠĮ REGLAMENTĄ: 1 straipsnis Nuo 2010 m. liepos 1 d. trečiosiose šalyse dirbančių Sąjungos pareigūnų, laikinųjų darbuotojų ir sutartininkų atlyginimams, išmokamiems darbo vietos šalies valiuta, taikomi šio reglamento priede nurodyti korekciniai koeficientai. Tokiems atlyginimams apskaičiuoti naudojami valiutos keitimo kursai nustatomi remiantis 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento[3] įgyvendinimo taisyklėmis ir atitinka 2010 m. liepos 1 d. 2 straipsnis 1. Jei dėl priede nustatytų korekcinių koeficientų atlyginimai padidėjo, institucijos išmoka sumas atgaline data. 2. Institucijos atgaline data už laikotarpį nuo 2010 m. liepos 1 d. iki šio reglamento įsigaliojimo dienos iš atlyginimo išskaičiuoja sumą, permokėtą pritaikius priede nurodytus korekcinius koeficientus. Koregavimas atgaline data, susijęs su permokėtų sumų susigrąžinimu, apima ne ilgesnį kaip šešių mėnesių laikotarpį iki šio reglamento įsigaliojimo datos. Lėšos susigrąžinamos per ne ilgesnį kaip dvylikos mėnesių laikotarpį nuo tos pačios datos. 3 straipsnis Šis reglamentas įsigalioja jo paskelbimo Europos Sąjungos oficialiajame leidinyje dieną. Šis reglamentas privalomas visas ir tiesiogiai taikomas visose valstybėse narėse. Priimta Briuselyje ... Tarybos vardu Pirmininkas PRIEDAS 2010 m. liepos mėn. DARBO VIETOS ŠALIS | Ekonominiai paritetai 2010 m. liepos mėn. | Valiutos keitimo kursas 2010 m. liepos mėn.(*) | Korekciniai koeficientai 2010 m. liepos mėn.(**) | (***) | Afganistanas | 0 | 0 | 0 | Pietų Afrikos Respublika | 6,319 | 9,318 | 67,8 | Albanija | 86,28 | 136,693 | 63,1 | Alžyras | 73,2 | 94,6259 | 77,4 | Buvusioji Jugoslavijos Respublika Makedonija | 37,3 | 61,6021 | 60,5 | Angola | 137 | 115,037 | 119,1 | Saudo Arabija | 3,619 | 4,4823 | 80,7 | Argentina | 3,321 | 4,8506 | 68,5 | Armėnija | 376,7 | 453,4 | 83,1 | Australija | 1,542 | 1,425 | 108,2 | Azerbaidžanas | 1,088 | 0,9806 | 111 | Bangladešas | 50,15 | 85,5047 | 58,7 | Barbadosas | 2,979 | 2,4518 | 121,5 | Baltarusija | 2610 | 3722,37 | 70,1 | Belizas | 1,81 | 2,4049 | 75,3 | Beninas | 610,3 | 655,957 | 93 | Bolivija | 5,66 | 8,563 | 66,1 | Bosnija ir Hercegovina (Banja Luka) | 1,253 | 1,95583 | 64,1 | Bosnija ir Hercegovina (Sarajevas) | 1,456 | 1,95583 | 74,4 | Botsvana | 5,447 | 8,62069 | 63,2 | Brazilija | 2,459 | 2,1946 | 112 | Burkina Fasas | 634,6 | 655,957 | 96,7 | (***) | Burundis | 0 | 0 | 0 | Kambodža | 4448 | 5201 | 85,5 | Kamerūnas | 612,1 | 655,957 | 93,3 | Kanada | 1,207 | 1,2812 | 94,2 | Žaliasis Kyšulys | 81,84 | 110,265 | 74,2 | Čilė | 452,4 | 652,86 | 69,3 | Kinija | 8,31 | 8,2918 | 100,2 | Vakarų krantas – Gazos ruožas | 5,512 | 4,7628 | 115,7 | Kolumbija | 2185 | 2304,82 | 94,8 | Kongas (Brazavilis) | 765,4 | 655,957 | 116,7 | Pietų Korėja | 1577 | 1484,96 | 106,2 | Kosta Rika | 599,1 | 641,853 | 93,3 | Dramblio Kaulo Krantas | 634,7 | 655,957 | 96,8 | Kroatija | 5,972 | 7,1973 | 83 | Kuba | 1,006 USD | 1,2198 USD | 82,5 | Džibutis | 237,9 | 216,784 | 109,7 | Egiptas | 4,159 | 6,99795 | 59,4 | Salvadoras | 0,9752 USD | 1,2198 USD | 79,9 | Ekvadoras | 0,9829 USD | 1,2198 USD | 80,6 | Eritrėja | 17,91 | 18,8103 | 95,2 | Jungtinės Amerikos Valstijos (Niujorkas) | 1,286 | 1,2198 | 105,4 | Jungtinės Amerikos Valstijos (Vašingtonas) | 1,232 | 1,2198 | 101 | Etiopija | 15,26 | 16,7933 | 90,9 | Gabonas | 685 | 655,957 | 104,4 | Gambija | 28,07 | 32,8 | 85,6 | Gruzija | 1,652 | 2,2603 | 73,1 | Gana | 1,284 | 1,75825 | 73 | Gvatemala | 7,756 | 9,7462 | 79,6 | Gvinėja (Konakris) | 4931 | 7293,53 | 67,6 | Bisau Gvinėja | 624,3 | 655,957 | 95,2 | Gajana | 173,2 | 250,657 | 69,1 | Haitis | 54,21 | 50,0791 | 108,2 | Hondūras | 19,13 | 23,129 | 82,7 | Honkongas | 10,35 | 9,4958 | 109 | Fidžio Salos | 1,573 | 2,43635 | 64,6 | Saliamono Salos | 10,8 | 9,7236 | 111,1 | Indija | 39,17 | 56,702 | 69,1 | Indonezija (Banda Ačehas) | 8672 | 11052,7 | 78,5 | Indonezija (Džakarta) | 9431 | 11052,7 | 85,3 | (***) | Irakas | 0 | 0 | 0 | Islandija | 149,4 | 157,29 | 95 | Izraelis | 5,229 | 4,7628 | 109,8 | Jamaika | 112 | 104,64 | 107 | Japonija (Tokijas) | 162,6 | 108,31 | 150,1 | Jordanija | 0,8491 | 0,86484 | 98,2 | Kazachstanas (Astana) | 174 | 180,65 | 96,3 | Kenija | 83,16 | 99,834 | 83,3 | Kirgizija | 44,4 | 56,1108 | 79,1 | Kosovas (Priština) | 0,6088 | 1 | 60,9 | Laosas | 8644 | 10164 | 85 | Lesotas | 6,406 | 9,318 | 68,7 | Libanas | 1612 | 1838,85 | 87,7 | Liberija | 1,321 USD | 1,2198 USD | 108,3 | Libija | 1,011 | 1,6193 | 62,4 | Madagaskaras | 2218 | 2720,67 | 81,5 | Malaizija | 3,189 | 3,9692 | 80,3 | Malavis | 166 | 184,836 | 89,8 | Malis | 657,2 | 655,957 | 100,2 | Marokas | 8,577 | 10,997 | 78 | Mauricijus | 32,06 | 40,028 | 80,1 | Mauritanija | 233,1 | 346,305 | 67,3 | Meksika | 12,22 | 15,6591 | 78 | Moldova | 10,16 | 15,7927 | 64,3 | Juodkalnija | 0,6501 | 1 | 65 | Mozambikas | 29,96 | 42,61 | 70,3 | Namibija | 8,034 | 9,318 | 86,2 | Nepalas | 75,54 | 90,77 | 83,2 | Nikaragva | 16,53 | 26,0955 | 63,3 | Nigeris | 578 | 655,957 | 88,1 | Nigerija (Abudža) | 179,9 | 181,748 | 99 | Norvegija | 11,12 | 7,9085 | 140,6 | Naujoji Kaledonija | 135,5 | 119,332 | 113,5 | Naujoji Zelandija | 1,764 | 1,7579 | 100,3 | Uganda | 1946 | 2768,57 | 70,3 | Uzbekistanas | 1095 | 1942,23 | 56,4 | Pakistanas | 54,66 | 104,835 | 52,1 | Panama | 0,8233 USD | 1,2198 USD | 67,5 | Papua Naujoji Gvinėja | 3,58 | 3,4638 | 103,4 | Paragvajus | 3881 | 5830,04 | 66,6 | Peru | 3,165 | 3,4502 | 91,7 | Filipinai | 44,41 | 56,609 | 78,5 | Centrinės Afrikos Respublika | 664,5 | 655,957 | 101,3 | Kongo Demokratinė Respublika (Kinšasa) | 1,801 USD | 1,2198 USD | 147,6 | Dominikos Respublika | 31,13 | 44,0387 | 70,7 | Rusija | 40,98 | 38,13 | 107,5 | Ruanda | 702,7 | 721,185 | 97,4 | Samoa | 2,91 | 3,15976 | 92,1 | Senegalas | 592,1 | 655,957 | 90,3 | Serbija (Belgradas) | 70,63 | 104,089 | 67,9 | Siera Leonė | 5193 | 4764,26 | 109 | Singapūras | 2,062 | 1,7075 | 120,8 | Sudanas (Chartumas) | 2,663 | 3,01508 | 88,3 | Šri Lanka | 114,1 | 140,185 | 81,4 | (***) | Pietų Sudanas (Džuba) | 0 | 0 | 0 | Šveicarija (Bernas) | 1,586 | 1,3258 | 119,6 | Šveicarija (Ženeva) | 1,617 | 1,3258 | 122 | Surinamas | 2,179 | 3,46 | 63 | Svazilandas | 6,689 | 9,318 | 71,8 | Sirija | 52,11 | 57,71 | 90,3 | Tadžikistanas | 3,751 | 5,34565 | 70,2 | Taivanas | 35,34 | 39,365 | 89,8 | Tanzanija | 1295 | 1691,16 | 76,6 | Čadas | 733,3 | 655,957 | 111,8 | Tailandas | 32,43 | 39,564 | 82 | Rytų Timoras | 1,212 USD | 1,2198 USD | 99,4 | Togas | 563,8 | 655,957 | 86 | Trinidadas ir Tobagas | 7,192 | 7,85895 | 91,5 | Tunisas | 1,338 | 1,8572 | 72 | Turkija | 1,899 | 1,9303 | 98,4 | Ukraina | 7,584 | 9,69851 | 78,2 | Urugvajus | 24,06 | 25,5548 | 94,2 | Vanuatu | 152,5 | 127,05 | 120 | Venesuela | 4,246 | 5,23861 | 81,1 | Vietnamas | 13488 | 23380,7 | 57,7 | Jemenas | 202,4 | 278,652 | 72,6 | Zambija | 4985 | 6254,26 | 79,7 | (***) | Zimbabvė | 0 | 0 | 0 | (*) | 1 EUR = x vienetų nacionaline valiuta (išskyrus Kubą, Salvadorą, Ekvadorą, Liberiją, Panamą, Kongo DR ir Rytų Timorą, kur naudojami JAV doleriai). | (**) | Briuselis = 100. | (***) Dėl nestabilumo šalyje arba duomenų nepatikimumo informacija nepateikiama. | Pastaba | Ekonominio pariteto arba perkamosios galios pariteto sąvoka: | Tokiam pačiam produktui kaip Briuselyje nusipirkti reikalingas valiutos vienetų skaičius (kiekvienam eurui). | Pirmajame stulpelyje nurodytas skaičius gautas valiutos keitimo kursą padauginus iš korekcinio koeficiento. | Taigi korekciniai koeficientai apskaičiuojami pagal tokią formulę: Eurostato nurodytas ekonominis paritetas, padalintas iš valiutos keitimo kurso = korekcinis koeficientas. | Darbuotojams išmokėtina suma turės būti apskaičiuojama nekintamai taikant šioje lentelėje nustatytą ekonominį paritetą, o ne dauginant korekcinį koeficientą iš mokėjimo dieną galiojančio valiutos keitimo kurso, nes šis valiutos keitimo kursas yra kintantis, todėl būtų gaunamas skirtingas (klaidingas) ekonominis paritetas. | FINANSINĖ PAŽYMA 1. PASIŪLYMO PAVADINIMAS Tarybos reglamento dėl korekcinių koeficientų, nuo 2010 m. liepos 1 d. taikytinų trečiosiose šalyse dirbančių Europos Bendrijų pareigūnų, laikinųjų darbuotojų ir sutartininkų atlyginimams, nustatymo pasiūlymas 2. BIUDŽETO EILUTĖS EB (ES 2011 m. bendrasis biudžetas): XX-01.01.02-11.01, 08.01.05.01, 19.01.04.02-02, 19.01.04.03-02, 21.01.04.01-02, 21.01.04.10. EIVT (2011 m. biudžetas): 1100, 3000, 3001. 3. TEISINIS PAGRINDAS Pareigūnų tarnybos nuostatų X priedo 12 ir 13 straipsniai. 4. FINANSINIS POVEIKIS 4.1 Visam EB + EIVT biudžetui Visų ne ES šalyse dirbančių darbuotojų atlyginimų 2010 m. sąmata 187 175 000 EUR (1) Faktinių išlaidų vietos valiuta 2010 m. sąmata (tik darbuotojai, kuriems taikoma) 12 884 461 EUR (2) Numatomas 2010 m. liepos mėn. korekcinių koeficientų poveikis + 1 305 029 EUR (3) Skirtumai [( 3) : (1) =] + 0,006973 [( 3) : (2) =] + 0,101287 4.2 EB biudžetui Faktinių išlaidų vietos valiuta 2010 m. sąmata (tik darbuotojai, kuriems taikoma) 7 166 250 EUR (1) Numatomas 2010 m. liepos mėn. korekcinių koeficientų poveikis + 659 617 EUR (2) Skirtumas [( 2) : (1) =] + 0,092045 4.3 EIVT biudžetui Faktinių išlaidų vietos valiuta 2010 m. sąmata (tik darbuotojai, kuriems taikoma) 5 718 211 EUR (1) Numatomas 2010 m. liepos mėn. korekcinių koeficientų poveikis + 645 412 EUR (2) Skirtumas [( 2) : (1) =] + 0,1128694 Pastaba. Smulkesnės informacijos ieškokite standartinėje lentelėje, kuri dėl didelės apimties pateikiama tik elektronine forma ( Excel ). Paprašius ją galima gauti iš EEAS/MDR/C3 skyriaus. Kortelėje Table coef correct galima pamatyti, kaip per praėjusius 12 mėnesių kito korekciniai koeficientai, be to, juos galima palyginti su šiuo nuo 2010 m. liepos mėn. taikytinų koeficientų pasiūlymu. Kortelėje Calculs galima rasti informaciją apie darbuotojus, kuriems taikomi korekciniai koeficientai, jų atlyginimą vietos valiuta ir darbo vietą. Kortelėje Synthèse fonct contract įvairios sumos apibendrinamos pagal asmenų grupes (FO – tarnautojai ir AC – sutartininkai). Galiausiai, kortelėje Synthèse budget nurodytos įvairios sumos, iš kurių sudaryta bendra suma, paskirstytos pagal biudžeto eilutes (kiekvienai eilutei skirtas vienas stulpelis, kuriame biudžeto kodai susieti su skirtingais PMO kodais). [1] OL L 56, 1968 3 4, p. 1. [2] OL L 181, 2009 7 14, p. 1. [3] OL L 248, 2002 9 16, p. 1.